Nafarroako Parlamentuko Mahaiak, 2019ko azaroaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Blanca Isabel Regúlez Álvarez andreak aurkeztutako galdera, familientzako elkarguneei buruzkoa, genero indarkeriako kasuak direla eta.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko azaroaren 11n

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko foru parlamentari Blanca Regúlez Álvarez andreak, Legebiltzarreko Erregelamenduan ezarritakoaren babesean, honako galdera hau aurkezten du, Lehendakaritzako, Berdintasuneko, Funtzio Publikoko eta Barneko lehendakariordeak Osoko Bilkuran ahoz erantzun dezan:

Urriaren 17an, Lehendakaritzako, Berdintasuneko, Funtzio Publikoko eta Barneko lehendakariordeak Madrilen egin zen Berdintasunaren Konferentzia Sektorialean parte hartu zuen. Han jorratu zen gaia izan zen familientzako elkarguneei genero indarkeriako kasuetan dagokiena.

Zer lan eginen da genero indarkeriako kasuetan familientzako elkarguneei dagokienari buruz?

Iruñean, 2019ko azaroaren 7an

Foru parlamentaria: Blanca Regúlez Álvarez